Diari Oficial de la Generalitat Valenciana


Sumari del DOGV 1033, del 29-03-1989 (1989/813479)

ORDRE de 2 de març de 1989, de la Conselleria de Cultura, Educació i Ciència, per la qual s'ofereixen ajudes econòmiques a Institucions, Associacions i Moviments de Renovació Pedagògica de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/03/02/(1)/dof/vci/html**

### Dades del document

Número de DOGV
:   1033

Data del DOGV
:   29-03-1989

Secció del DOGV
:   DISPOSICIONS GENERALS

Número del document
:   1989/813479


Data del document
:   02-03-1989

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 2 de març de 1989, de la Conselleria de Cultura, Educació i Ciència, per la qual s'ofereixen ajudes econòmiques a institucions, associacions i moviments de renovació pedagògica de la Comunitat Valenciana.  
La formació permanent del professorat i la renovació pedagògica és un dels objectius prioritaris de la política educativa de la Generalitat Valenciana. A aquesta tasca han contribuint, i contribueixen, de manera important les iniciatives sorgides des del mateix professorat, organitzat en moviments de renovació pedagògica, associacions i altres institucions.  
L?Administració reconeix la valuosa aportació d'aquestes organitzacions i considera que cal continuar fomentant aquestes iniciatives mitjançant la concessió de subvencions que faciliten aqueixa important tasca de formació permanent de renovació pedagògica i li donen continuïtat.  
Per això i fent ús de les competències que em confereix l?article 35 de la Llei de la Generalitat Valenciana 5/1983, de 30 de desembre de Govern Valencià  
ORDENE:  
Article primer  
S'ofereixen ajudes econòmiques a institucions, associacions i moviments de renovació pedagògica, legalitzades com a tals, que operen en l?àmbit de la Comunitat Valenciana, per a la realització d'activitats encaminades al perfeccionament del professorat i a la renovació pedagògica i s'aproven les bases per què es regirà aquesta Convocatòria, incloses com a Annex d'aquesta Ordre.  
Article segon  
Les ajudes esmentades seran sufragades a càrrec de la línia de subvenció 402.588.89 del programa 423.10 del pressupost de 1989 i tindran un import global de 9.000.000 de pessetes.  
DISPOSICIONS FINALS  
Primera  
S'autoritza la Direcció General d'Ordenació i Innovació Educativa a adoptar les mesures necessàries per al desplegament i l'aplicació del que disposa aquesta Ordre.  
Segona  
Aquesta Ordre entrarà en vigor l?endemà de la publicació en el Diari Oficial de la Generalitat Valenciana.  
València, 2 de març de 1989.  
El Conseller de Cultura, Educació i Ciència,   
CEBRIA CISCAR I CASABAN  
ANNEX  
Primera. Objecte de les ajudes.  
L?objecte d'aquestes ajudes és contribuir al finançament d'activitats com seminaris permanents, jornades, congressos, etc, i fer possible que els grups de professors legalment constituïts puguen mantenir, al llarg de tot el curs acadèmic, un treball que done continuïtat a les activitats que es realitzen durant l'estiu i que seran objecte d'una convocatòria específica.  
Segona. Beneficiaris.  
Hi podran optar les institucions, les associacions o els moviments legalment constituïts, que tinguen en els estatuts com a fins prioritaris la renovació pedagògica i el perfeccionament del professorat.  
Tercera. Termini i formalització de sol·licituds.  
Les sol·licituds, dirigides al Conseller de Cultura, Educació i Ciència, podran presentar-se al Registre General de la Conselleria de Cultura, Educació i Ciència, als Serveis Territorials d'Educació, als Centres de Professors o per qualsevol dels mitjans que estableix l?article 66 de la Llei de Procediment Administratiu.  
El termini de presentació de sol·licituds serà d'un mes a partir de l'endemà de la publicació en el Diari Oficial de la Generalitat Valenciana.  
A les sol·licituds s'adjuntarà la documentació següent, original y dues còpies:  
a) Instància de sol·licitud que s'ajustarà al model que s'indica en l'Annex.  
b) Memòria- projecte de les activitats a realitzar en què es detalle l?objectiu, la metodologia, els programes, la data, el lloc i el responsable de cada una.  
c) Pressupost detallat d'ingressos (quotes, taxa de matrícula, subvencions, etc.) i de despeses (despeses de personal, material, organització, etc.).  
d) Fotocòpia compulsada dels estatuts de l'associació.  
e) Certificat del secretari de l'associació en què es faça constar el nombre d'afiliats amb què compta l?associació i el nivell educatiu a què pertanyen.  
Quarta. Selecció de les sol·licituds.  
La selecció de les sol·licituds la realitzarà una Comissió presidida pel Director General d'Ordenació i innovació Educativa o per la persona en qui delegue i formada per:  
- Els Directors del Serveis Territorials d'Educació o les persones en qui deleguen.  
- Un representant de la Direcció General de Règim Econòmic i de Personal, de nivell de Cap de Servei.  
- Un representant de la Direcció General de Centres, de nivell de Cap de Servei.  
- El Cap del Servei de Formació del Professorat.  
- Un Director de Centre de Professors designat pel Director General d'Ordenació i Innovació Educativa.  
Hi farà de Secretari un funcionari de la Direcció General d'Ordenació i Innovació Educativa, designat pel Director General.  
A totes les sessions de la Comissió podrà assistir, amb veu però sense vot, un representant per cada un dels sindicats que formen part de la Mesa Sindical Sectorial d'Educació.  
La Comissió tindrà facultat per a resoldre tots els dubtes que hi haja en la interpretació de les ajudes, i la possibilitat d'entrevistar els sol·licitants si ho considera oportú.  
La Comissió elevarà una proposta al Conseller de Cultura, Educació i Ciència per a la resolució final i posterior publicació en el Diari Oficial de la Generalitat Valenciana.  
Cinquena. Criteris de selecció.  
L?import de les ajudes serà fixat per la Comissió d'acord amb els criteris següents:  
a) Interés i qualitat del projecte d'activitats presentat, d'acord amb les prioritats següents:  
- El grau de relació de les activitats amb el projecte de reforma del sistema educatiu emprés per l'administració.  
- Que les activitats faciliten la creació de grups permanents de treball.  
- Que les activitats afavoresquen el treball interdisciplinar i entre nivells.  
b) Ajust entre el cost real de les activitats i el pressupost que es presenta.  
c) Grau de la implantació de l'associació en els distints nivells educatius.  
Sisena. Percepció de les ajudes.  
El pagament de l'ajuda es farà en dos lliuraments: el primer, consistent en el 50% de la quantitat assignada, quan es concedirà aquesta i el 50% restant quan es presente la memòria que reculla i avalue els resultats de les activitats realitzades, junt amb la justificació de la despesa i un certificat del secretari de l'associació en què es faran constar els ingressos reals que hi ha hagut.  
Setena. Obligacions dels beneficiaris.  
Les entitats beneficiàries queden obligades a realitzar les activitats projectades per les quals reben la subvenció i a presentar la memòria final junt amb la justificació de la despesa abans del termini improrrogable del 15 de desembre de 1989.  
Les entitats beneficiàries hauran de fer constar expressament en la propaganda o en qualsevol publicació referida a aquestes activitats, que aquestes s'han realitzat amb una subvenció de la Conselleria de Cultura, Educació i Ciència de la Generalitat Valenciana.  
Qualsevol alteració o modificació en les activitats a realitzar i en les fonts de finançament, s'haurà de comunicar a la Direcció General d'Ordenació i Innovació Educativa, la qual decidirà si modifica o no les condicions en què s'ha concedit l'ajuda.  
L?incompliment de qualsevol de les obligacions anteriors suposarà la pèrdua de la subvenció i per tant, la devolució de les quantitats que fins aleshores han rebut.  
Model d'Instància  
Nom amb DNI núm   
domiciliat/ada a carrer núm   
CP.: localitat província   
telèfon en representació de   
amb NIF núm. telèfon domicili social a   
carrer núm. C.P.   
localitat província   
EXPOSA  
Que, convocades ajudes econòmiques per l?Ordre de la Conselleria de Cultura, Educació i Ciència del dia 2 de mar; de 1989 i acceptant les Bases de la Convocatòria, sol·licita que li siga concedida la quantitat de pessetes;  
Que, a l'efecte del pagament de l?esmentada ajuda, designa l'entitat bancària   
de agència núm. c/c o llibreta   
a nom de   
Per la qual cosa sol·licita que li siga concedida l?ajuda esmentada per a la realització de les activitats que es detallen en el projecte adjunt.  
 d de 1989  
Signat:  
HBLE. SR. CONSELLER DE CULTURA, EDUCACIO I CIENCIA AVINGUDA DE CAMPANAR, 32.46135 VALENCIA.


Còpia Permalink ELI